লক্ষ্মীরতন শুক্লা মন্ত্রীত্ব পাচ্ছেন। খবর  শুনে উচ্ছ্বসিত সিএবি কর্তারা। তাদের দাবি লক্ষ্মীকে দেওয়া হোক ক্রীড়ামন্ত্রীর পদ। বাংলার হয়ে রীতিমত দাপটের সঙ্গে খেলেছেন। একশো রঞ্জি ম্যাচ খেলার নজিরও স্পর্শ করেছেন। দলের অধিনায়ক হিসেবেও সাফল্য এনে দিয়েছেন সিএবিকে।  এবার নিজের জীবনের দ্বিতীয় ইনিংসে ওপেন করতে নেমেও বাজিমাত করলেন লক্ষ্মীরতন শুক্লা।  প্রথমবার বিধানসভা  নির্বাচনে জিতে একেবারে মন্ত্রীও হয়ে গেলেন বাংলার এই প্রাক্তন অধিনায়ক।
 ওয়েব ডেস্ক: লক্ষ্মীরতন শুক্লা মন্ত্রীত্ব পাচ্ছেন। খবর  শুনে উচ্ছ্বসিত সিএবি কর্তারা। তাদের দাবি লক্ষ্মীকে দেওয়া হোক ক্রীড়ামন্ত্রীর পদ। বাংলার হয়ে রীতিমত দাপটের সঙ্গে খেলেছেন। একশো রঞ্জি ম্যাচ খেলার নজিরও স্পর্শ করেছেন। দলের অধিনায়ক হিসেবেও সাফল্য এনে দিয়েছেন সিএবিকে।  এবার নিজের জীবনের দ্বিতীয় ইনিংসে ওপেন করতে নেমেও বাজিমাত করলেন লক্ষ্মীরতন শুক্লা।  প্রথমবার বিধানসভা  নির্বাচনে জিতে একেবারে মন্ত্রীও হয়ে গেলেন বাংলার এই প্রাক্তন অধিনায়ক।
                                
লক্ষ্মীর এই সাফল্যে রীতিমত উচ্ছ্বসিত সিএবি কর্তারা। তারা চাইছেন লক্ষ্মী ক্রীড়ামন্ত্রী হোক। লক্ষ্মী অধিনায়ক থাকাকালীন বেশ কিছু বিষয়ে সিএবির কড়া সমালোচনা করেছিলেন। এবার মন্ত্রীত্বের দায়িত্ব নিয়ে  বিভেদ ভুলে বাংলা ক্রিকেটের কতটা উন্নতি করতে পারেন  সেদিকেই তাকিয়ে সিএবি কর্তারা।